It vanden stoote en difcordien die geweest es tussche henrick reers
van libbeke in deen zijde en peten van maerbeke gehete loots in
dande alse van mesdaden die de voirs henrick den voirs cpeten
gedaen hadde en des de selve pet begheerde gebedert te sijne
heeft hem de selve henrick reers gekeert en gesubmitteert
in twee sijn seggen te weten hn gielise de roede canonick
van ste pets te loeven en janne ouderogge en vaes van
maerbeke gehete loots brueder des voirs pets heeft geloeft
den voirg peten sijnen brued in dien te hebben dat hij
hem vanden selven stoote verbenden en keen sal in twee
seggen hier na genoempt Te weten in woutn van lathem
en janne van udekem voirspreke in zulker vuegen dat
de selve peter de voirs submissie doen sal tusschen dit en
dondersdach ovont naestcomen bij also alst selve verbont
gesciet es dat dan de seggen hoire uutsprake en seggen
eendrechtelick doen selen bynnen alcht dagen dnaest
volgen Geloven de voirs henr vast en gestedich te houdd
so wes de voirs vier goede manen daeraf gelijck voirs
es uutspreken selen En alwaert also dat de voirs peter
de selve submissie niet aengaen en woude So heeft
nochta geloeft de voirs vaes vande selve copmissi
en seggen daf uutgesproken voe den voirs peten sijne
bruede warant te sijn cor pynnock witte dec xiiii
It de voirs peter heeft aengenomen de voirs submissie en
geloeft van werden te houden en te voldoen tgheen des
de seggen seggen selen cor vynkenb lynthr dec xvi
It reyne ketel wonen te libbeke in pncia heeft geloeft janne
de bock ryembeslege tussche dit en van hede overviii
dagen naestcomen te brengen in handen vande secretar
tot behoef des gheens diese sculdich es te hebben alle alsulke
brieve van erftsijse als hij van gheertrud betmolders
als sij leefde oudmoed des voirs jans debock ond hadde
cor pynnock rijke dec xv